
	[bookmark: nev]NÉMET DÁNIEL
daniel.nemet26@gmail.com
Állami légiközlekedési
BSc, 5. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Dr. Békési Bertold alezredes
egyetemi docens, NKE HHK




A hajlékony tömlős (Probe-and-drogue) légiutántöltő rendszer megjelenésének vizsgálata a Magyar Honvédségben

Kulcsszavak: képesség; légi utántöltés; üzemeltetés
Az első motoros repülést követően a repülőgépek levegőben tölthető idejének növelése egyre fontosabb cél lett a mérnökök és tervezők számára. Az első ilyen kísérletek már az 1920-as évektől megkezdődtek. Az így létrejött légiutántöltő képesség pedig az idők folyamán folyamatosan tovább fejlődött és már a modern légi hadviselés egyik alapvető képességé vált. Ezzel a képességgel tudják például napjainkban a vadászrepülőgépek bevethető hatótávolságát és a felderítő repülések időtartamát és távolságát növelni.
Dolgozatomban a kétféle légi utántöltés módozat közül a hajlékony tömlős, ún. „probe-and-drogue” típust mutatom be részletesen. A Magyar Légierő szempontjából ez a légi utántöltés módozat meghatározó jelentőséggel bír, hiszen a következő években ez a képesség is megjelenik a légierőnél a NATO keleti szárnyán egyedülálló módon. Ez a képesség pedig jelentős előrelépést jelent mind a stratégia légiszállítás terén, mind a harci támogató feladatok ellátásában is. Az utóbbi években a világ megváltozott biztonságpolitikai helyzete világosan megmutatta mennyire fontosak a szövetségi rendszeren kívül a saját nemzeti képességek is. Természetesen a képesség felajánlásával Magyarország hozzájárulhat a NATO keleti szárnya védelméhez és számos nemzetközi gyakorlaton és valós műveletekben is részt tud hazánk venni.
A kutatásom célja nem csak a légi utántöltés általános bemutatása, hanem már egyedülálló módon a rendszeresített KC-390-es katonai szállító repülőgépen használt légi utántöltő berendezés és üzemeltetési rendszerének átfogó ismertetése és szemléltetése különböző ábrák, táblázatok és QR kód segítségével.
Mivel a jövőbeli karrieremet is ezen a szakterületen képzelem el, ezért számomra kiemelt jelentőséggel bír, hogy minél felkészültebb és naprakész tudással rendelkezzek. Ezért a megírt kutatásomat alapjául szánom későbbi, már a képesség kialakítása során írt publikációimnak, kutatásaimnak. Véleményem szerint ebben a tudományos munkában sikerült összefoglalni a hajlékony tömlős légiutántöltő rendszer történelmi hátterét, felhasználási területeit és a Magyar Honvédségben is rendszeresített légieszközön való üzemeltetését.



